Die Metsimaholo Plaaslike Munisipaliteit is een van die plaaslike munisipaliteite in die Fezile Dabi-distriksmunisipaliteit in die Vrystaat, Suid-Afrika. Ná die verkiesing van 3 Augustus 2016 het dit die eerste munisipale raad in die Vrystaat onder die nuwe bedeling geword wat nie deur die ANC beheer word nie nadat die ANC 19 van die setels gekry het, vergeleke met 'n koalisie, bestaande uit die DA (12), EFF (8), Metsimaholo Community Association (2) en VF+ (1), se 23. Die ANC het in die verkiesing 45,17% van die stemme op hom verenig. Die munisipaliteit se naam beteken "groot water" in Sotho. Nedersettings in die munisipaliteit: Deneysville Oranjeville Sasolburg (setel) Viljoensdrif In die verkiesings vir die munisipaliteit van Augustus 2016 het die ANC net 19 setels verower en die opposisie 23: DA 12, EFF 8, MCA 2 en die VF+ 1 setel. Op 22 Augustus het die opposisie aangekondig dat hul koalisie die munisipaliteit gaan regeer. Dit het later weer verander. (en) Change has come to Metsimaholo. URL besoek op 24 Augustus 2016.